*Одговор на Канал 77, Реагирај на вистинско место
Штип, 31.03.2020 г.*

Почитувани,

Во врска со кантите за рекциклирацње и хигиената во градот, Општина Штип и ЈП „Исар“ преземаат низа мерки.

Во моментот на неколку локации во градот поставени се пунктови за одлагање на електронски отпад, во соработка со овластената фирма „Елколект“.

Дополнително склучивме договор со фирмата „Пакомак“ од Скопје за дистрибуција на канти за селектирање на отпад (стакло и пластика) кои ќе бидат распоредени на различни локации во градот.

Општина Штип и ЈП „Исар“ имаат организирано низа еколошки акции на повеќе делови во градот со кои имавме за цел да ја подигнеме свеста на граѓаните да се приклучат во овие акции и да бидат иницијатори за истите бидејќи сите заеднички имаме обврска да ја чуваме нашата околина.

Во делот за пешаците изградивме и реконструиравме над 13 000 метри квадратни пешачка површина, дополнително се поставуваат столбчиња за забрана за паркирање на автомобилите со што пешачките патеки и тротоарите се безбедни за движење на пешаците. Набавено е пајак возило коешто е во функција и ги дава посакуваните резултати, секој непрописно паркиран автомобил ќе биде отстануван од местото кадешто е паркиран со оваа пајак служба.

Издадено е градежно одобрение за изградба на првата катна гаража кај градскиот базен.

Во моментот е во фаза на асфалтирање на улицата „Љубен Иванов“ која води до Клиничката Болница.

Општина Штип изработи нов проект со агенција со А лиценца за куќите во Ново Село. Бараме грант од европските фондови за реализација на овој проект.

После долги години решен е проблемот со колекторот во штипско Ново Село еден од најголемите проблеми на граѓаните од овод дел од градот, целосно е завршен водоводот до населбата „Балканска“, започнато е со изградба на канализација во долна Железничка. По добивање на средства од Министерство за транспорт и врски ќе се гради канализација и во населбата горна Железничка.

Во новата населба Сончев град во населбата Дузлак изградени се нови улици со нова водоводна линија и ново улично осветлување.

Со пари од Владата бетониран е крак на улицата Косовска што беше едно од барањата на граѓаните кои живеат на таа улица.

Тековно со најсилна динамика се работи на промена на азбесните цевки низ целиот град. Досега имаме изградено над 7 километри водоводни линии.

 Во врска со шталата со добитокот инспекциските служби излегуваат на терен и постојано се извршува контрола за ваквите објекти да се дислоцираат.

По завршување на оваа вонредна состојба ќе се разгледа можноста за реконструкција на детското игралиште на улицата „Личка“.

Според Деталниот урбанистички план овде нема простор за изградба на улица, Општина Штип ја уреди патеката која беше во дотраена состојба и води до задниот влез на училиштето „Тошо Арсов“.

Седниците од Совет на Општина Штип се пренесуваат во живо на Facebook.